A. Guillebaldus Sancti Carterii P[ontio] abbati Cluniacensi in Domino salutem. Pater meus, scilicet Petrus Guillebaldus, quondam omnibus monachis Sancti Petri Cluniacensis quicquid telonaria consuetudine de pelliciis vel de sepiis illorum et tandem de omnibus, que ad illos pertinent, ante capiebat donavit. Quod egomet vivus confirmo et concedo eredesque mei, et quicquid tempore meo raptum est restauravi; atque si quis de successoribus meis pactum illud violaverit, hereditatem meam amplius non possideat. Hec concessio facta est domino Leodegario, archiepiscopo Bituricensem æcclesiam gubernante, atque Lodovico rege Francigenis dominante. Hujus rei sunt testes: Arpinus clericus, et Petrus de Betcholis, Arbertus, Bertrannus, fratres ejus, et Helias monachus et Petrus.